gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6548, del 21-06-2011 (2011/7112)

RESOLUCIÓ de 7 de juny de 2011, de la consellera d'Agricultura, Pesca i Alimentació, per la qual es proveïx la vacant anunciada per la Convocatòria 41/2011, de 4 d'abril.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6548

Data del DOGV
:   21-06-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/7112


Data del document
:   07-06-2011

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 7 de juny de 2011, de la consellera d'Agricultura, Pesca i Alimentació, per la qual es proveïx la vacant anunciada per la Convocatòria 41/2011, de 4 d'abril. [2011/7112]  
Vista la proposta formulada per la comissió de valoració corresponent a la Convocatòria 41/2011, de 4 d'abril (DOCV núm. 6498, de 8 d'abril de 2011), per a la provisió pel procediment de lliure designació del lloc de treball número 2384, director territorial.  
De conformitat amb les disposicions de l'article 102 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, resolc:  
  
Primer  
Nomenar Alfredo José González Prieto, funcionari de carrera del grup A, amb NRP 88671588A7, director territorial, en el lloc número 2384, grup A, complement de destinació de nivell 30 i complement específic E050.  
  
Segon. Cessament i presa de possessió  
El cessament en el lloc de treball actual es produirà d'ofici l'últim dia del mes en què es publique esta resolució.  
La presa de possessió en la nova destinació es produirà l'endemà del cessament.  
  
Contra esta resolució, que posa fi a la via administrativa, es pot interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o un recurs contenciós administratiu davant del Jutjat Contenciós Administratiu de València o davant del jutjat contenciós administratiu de la circumscripció on tinga el demandant el domicili, en el termini de dos mesos comptadors des de l'endemà de la notificació, tot això de conformitat amb el que s'establix en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, i en els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.  
  
València, 7 de juny de 2011.- La consellera d'Agricultura, Pesca i Alimentació: Maritina Hernández Miñana.
Diari Oficial de la Generalitat Valenciana


Sumari del DOGV 6642, del 02-11-2011 (2011/10807)

Correcció d'errades de la licitació número 432/2011. Subministrament dels reactius i equips necessaris per a la realització de determinacions de HBsAg, HIV i HCV per al Centre de Transfusió de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6642

Data del DOGV
:   02-11-2011

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2011/10721


Data del document
:   25-10-2011

Organisme emissor
:   Conselleria de Sanitat

Tipus de document
:   Correcció d'errades

Correcció d'errades

 Descriptors 

:   * contracte de subministraments

Correcció d'errades de la licitació número 432/2011. Subministrament dels reactius i equips necessaris per a la realització de determinacions de HBsAg, HIV i HCV per al Centre de Transfusió de la Comunitat Valenciana. [2011/10055]  
Vist l'error en la publicació de l'anunci de licitació de l'expedient 432/2011 «Subministrament dels reactius i equips necessaris per a la realització de determinacions de HBsAg, HIV i HCV per al Centre de Transfusió de la Comunitat Valenciana», publicat en el Diari Oficial de la Comunitat Valenciana número 6637, pàgines 35496 i 35643, de 25 d'octubre de 2011.  
D'acord amb l'article 105, punt 2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a rectificar l'error següent:  
  
On diu:   
«2. Objecte del contracte  
e) Termini d'execució: vint-i-cinc mesos. Des de l'1 de desembre de 2011 fins al 31 de desembre de 2013. En el cas que esta previsió no es complisca es reajustarà en funció de la data en què comence la prestació del servici fins a completar els catorze mesos».  
  
Ha de dir:   
«2. Objecte del contracte  
e) Termini d'execució: vint-i-cinc mesos. Des de l'1 de desembre de 2011 fins al 31 de desembre de 2013. En el cas que esta previsió no es complisca es reajustarà en funció de la data en què comence la prestació del servici fins a completar els vint-i-cinc mesos».  
La dita correcció no varia el termini de presentació d'ofertes.  
  
València, 25 d'octubre de 2011.- El director general de Règim Econòmic de la Sanitat (Decret 25/2005, de 4 de febrer, DOGV núm. 4941): Eloy Jiménez Cantos.
Diari Oficial de la Generalitat Valenciana


Sumari del DOGV 6640, del 28-10-2011 (2011/10506)

Notificació de la rectificació de la sentència dictada en el procediment ordinari número 517/2007.
--------------------------------------------------------------------------------------------------

### Dades del document

Número de DOGV
:   6640

Data del DOGV
:   28-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10964


Organisme emissor
:   Jutjat de Primera Instància número 3 d'Orihuela

Tipus de document
:   Edicte

Notificació de la rectificació de la sentència dictada en el procediment ordinari número 517/2007. [2011/10020]  
Procediment ordinari 000517/200  
De: Elvira Gutiérrez-Oliva Echeverz, Pilar Sánchez de Amoraga Garnica i Paz Arnica Aguado.  
Procuradora: María Virtudes Valero Mora.  
Contra: Torre Beach International, SA.  
Procurador/a: -  
En aquest procediment ordinari seguit a instàncies d'Elvira Gutiérrez-Oliva Echeverz, Pilar Sánchez de Amoraga Garnica i Paz Garnica Aguado contra Torre Beach International, SA, s'ha dictat interlocutòria de data 31 de juliol de 2009 d'aclariment de sentència, que, literalment, és com segueix:  
«Interlocutòria  
Jutgessa que la dicta: Joaquina de la Peña Saavedra Ponce.  
Lloc: Orihuela.  
Data: 31 de juliol de 2009.  
Fets  
Únic. En aquest judici s'ha dictat la sentència de 25 de juny de 2009. En l'esmentada resolució en la dispositiva s'indica per un error de transcripció que el cognom d'una de las intervinents és Echerverz quan és Echeverz i es consigna el nom del fill de Paz com a Francisco quan és Francisco Javier.  
Raonaments jurídics  
Únic. L'article 214.1 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les seues resolucions una vegada firmades, permet, tanmateix, en l'apartat 3 esmenar errors materials manifests o errors aritmètics que s'hagueren pogut cometre, rectificació que podria tenir lloc en qualsevol moment.  
En aquest cas, l'error de transcripció, ara advertit, és manifest, com es desprén de la simple lectura de les actuacions, i en conseqüència pertoca rectificar-lo.  
Part dispositiva  
Es rectifica la sentència, de 25 de juny de 2009, en el sentit que en la dispositiva punts 1r i 2n es rectifica el cognom d'Elvira i on es diu que és Echerverz ha de dir Echeverz i on diu que el nom del fill de Paz és Francisco ha de dir Francisco Javier, amb document nacional d'identitat número 32353916K.  
Ho disposa i firma el jutge. En done fe. Firma del jutge. Firma del secretari.  
I atés que el demandat esmentat, Torre Beach International, SA, en parador desconegut, s'expedeix aquest edicte a fi que valga de notificació de forma deguda.  
  
Orihuela, 4 d'octubre de 2011.- La secretària judicial: Mar Rosell Comerma.
Diari Oficial de la Generalitat Valenciana


Sumari del DOGV 6465, del 22-02-2011 (2011/1999)

Notificació de l'obertura del tràmit d'audiència. Expedient número AFIN 467/10.
-------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1999


Organisme emissor
:   Conselleria d'Indústria, Comerç i Innovació

Tipus de document
:   Anunci

Notificació de l'obertura del tràmit d'audiència. Expedient número AFIN 467/10. [2011/1999]  
De conformitat amb el que s'ha establit en els articles 59.5 i 61 de la Llei 30/1992, de Règim Jurídic de les Administracions Públiques i del Procediment Administratiu Comú, es fa pública la notificació del tràmit d'audiència en l'expedient que a continuació s'indica, ja que tot i que s'ha intentat la notificació, esta no s'ha pogut efectuar.  
Assumpte: notificació de tràmit d'audiència  
Empresa: Lites By Design, SL  
Domicili: c/Ferrer i Bigne, 95  
Expedient: AFIN 467/10  
Data de l'escrit: 10 de novembre de 2010  
Cosa que es fa saber a l'interessat i se li comunica que els indicats expedients estan en les dependències de l'Institut Valencià de l'Exportació (IVEX), plaça d'Amèrica, 2, 46682 València, als efectes que de conformitat amb el que s'establix en l'article 84 de la Llei 30/1992, de Règim Jurídic de les Administracions Públiques i del Procediment Administratiu Comú, durant un termini de deu dies hàbils a comptar des de l'endemà de la publicació d'este edicte, hi puga formular les al·legacions i aportar els documents que convinguen al vostre dret.  
Quedem a la seua disposició per a qualsevol informació complementària, per a la qual cosa ens haurà de facilitar el número d'expedient indicat més amunt.  
València, 14 de febrer de 2011.- La directora general d'Internacionalització: Mar Casanova Llorens.
Diari Oficial de la Generalitat Valenciana


Sumari del DOGV 6498, del 08-04-2011 (2011/3883)

Notificació d'acord d'iniciació. Expedient número 010/11 SAN.
-------------------------------------------------------------

### Dades del document

Número de DOGV
:   6498

Data del DOGV
:   08-04-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/3883


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació d'acord d'iniciació. Expedient número 010/11 SAN. [2011/3883]  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Medi Ambient, Aigua, Urbanisme i Habitatge a la persona o entitat denunciada que a continuació s'expressa, ja que s'ha intentat la notificació en l'últim domicili conegut, però aquesta no s'ha pogut practicar.  
Expedient número: 010/11 SAN.  
Entitat interessada: Natura-fer, SL.  
Últim domicili conegut: partida Campanar, polígon 22, parcel·la 124, Sueca (València).  
Assumpte: acord d'iniciació d'expedient sancionador dictat pel director territorial de València el 8 de febrer de 2011.  
El corresponent expedient es troba en l'Àrea d'Inspecció de la Conselleria de Medi Ambient, Aigua, Urbanisme i Habitatge, carrer de Francesc Cubells, 7, 46575 València, on heu de comparéixer per a conéixer el contingut íntegre de l'acte en el termini de 10 dies hàbils comptadors des de l'endemà de la publicació d'aquest edicte en el Diari Oficial de la Comunitat Valenciana.  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és procedent, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.  
  
València, 24 de març de 2011.- La sotssecretària: Cristina Serrano Mateo.
Diari Oficial de la Generalitat Valenciana


Sumari del DOGV 6591, del 22-08-2011 (2011/8439)

Notificació de la sentència dictada en el procediment de fallida número 309/1985.
---------------------------------------------------------------------------------

### Dades del document

Número de DOGV
:   6591

Data del DOGV
:   22-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8439


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el procediment de fallida número 309/1985. [2011/8439]  
Procediment: Fallida 309/1985-D.  
Demandant: Banco Exterior de España.  
Procurador: Salvador Vila Delhom  
Cred. post.: Alfredo Giner Reig.  
Procurador: José Alfonso Gurrea Arnau.  
Diseños Marjuval, SL.  
Procurador: Enrique Miñana Sendra.  
Detrovalen, SL.  
Procurador: Enrique Miñana Sendra.  
Banco Hispanoamericano, SA.  
Procuradora: Elena Gil Bayo.  
Northerns Soft Hardvood Compañy.  
Procurador: José Antonio Ortenbach Cerezo.  
Fallida: Giner Hermanos, SRC.  
Procuradora: Teresa Castellano Sanchis.   
Comissari: Vicente Andreu Fajardo.  
Carrer de Martínez Cubells, número 3, 3r, 5a. València.  
Síndic: Jesús Merino Merchán.   
Procurador: Salvador Vila Delhom   
Tercer: Bautista Giner Ruiz.  
Procuradora: Pilar Ibáñez Martí.  
Demandats: Giner Hermanos, SRC.  
Procuradora: Teresa Castellano Sanchis.  
Ricardo Alonso y Gurrea, secretari del Jutjat de Primera Instància número 7 de València, faig saber: Que en virtut del que s'ha disposat en la peça cinquena de la fallida de l'entitat Giner Hermanos, SRC, es fa públic que mitjançant la interlocutòria de data 27 de juny de 2011, dictada en l'esmentada peça, han sigut rehabilitats els fallits Juan Bautista Giner Ruiz i Francisco Giner Ruiz, amb cessació de totes les limitacions legals que van originar la declaració de la fallida.  
La part dispositiva de la resolució esmentada és, literalment, com segueix:  
Part dispositiva  
Dispose la rehabilitació dels fallits Juan Bautista Giner Ruiz i Francisco Giner Ruiz, amb tots els seus drets, i cessen totes les limitacions legals produïdes per la declaració de la fallida des de la data de la fermesa d'aquesta interlocutòria, i disposada aquesta, anoteu aquesta resolució als registres mercantil i de la propietat que els fallits sol·liciten, i al registre civil per a l'anotació al marge de la inscripció de naixement dels esmentats fallits, i publiqueu-la a través d'edictes en el butlletí oficial de la província.  
Expediu i uniu una testimoniança d'aquesta resolució a les actuacions, tot incloent-ne l'original en el llibre de sentències.  
Així ho disposa, mana i firma Antonio Sánchez Hurriaga, magistrat jutge del Jutjat de Primera Instància número 7 de València; en done fe.  
El magistrat jutge. Davant de mi».  
I perquè valga de notificació a tots els interessats, expedisc aquest edicte.  
  
València, 28 de juny de 2011.- El secretari judicial: Ricardo Alonso y Gurrea.
Diari Oficial de la Generalitat Valenciana


Sumari del DOGV 6591, del 22-08-2011 (2011/8927)

RESOLUCIÓ de 29 de juliol de 2011, del conseller d'Economia, Indústria i Comerç, per la qual nomena Yolanda Salvador Rodríguez personal eventual.
-------------------------------------------------------------------------------------------------------------------------------------------------

### Dades del document

Número de DOGV
:   6591

Data del DOGV
:   22-08-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/8927


Data del document
:   29-07-2011

Organisme emissor
:   Conselleria d'Economia, Indústria i Comerç

Tipus de document
:   Resolució

RESOLUCIÓ de 29 de juliol de 2011, del conseller d'Economia, Indústria i Comerç, per la qual nomena Yolanda Salvador Rodríguez personal eventual. [2011/8927]  
De conformitat amb el que s'ha disposat en l'article 19 de la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana (DOCV núm. 6310, de 14 de juliol), així com en l'article 3 del Decret 349/1995, de 28 de novembre, del Consell, sobre regulació del personal eventual al servici de l'administració del Consell de la Generalitat (DOGV núm. 2639, de 4 de desembre), resolc:  
Nomenar Yolanda Salvador Rodríguez assessora d'assumptes parlamentaris del Gabinet del Conseller, amb unes retribucions corresponents a assessor/a del Gabinet del Conseller, amb efectes de 28 de juliol de 2011.  
  
València, 29 de juliol de 2011.- El conseller d'Economia, Indústria i Comerç: Enrique Verdeguer Puig.
Diari Oficial de la Generalitat Valenciana


Sumari del DOGV 6456, del 09-02-2011 (2011/1306)

Aprovació de la modificació de l'ordenació detallada del Pla Parcial Sector PAU-11 sud del Pla General d'Ordenació Urbana.
--------------------------------------------------------------------------------------------------------------------------

### Dades del document

Número de DOGV
:   6456

Data del DOGV
:   09-02-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2011/1306


Data del document
:   02-02-2011

Organisme emissor
:   Ajuntament d'Orihuela

Tipus de document
:   Anunci

Descriptors 

:   * Orihuela
    * pla d'urbanisme
    * administració local

Aprovació de la modificació de l'ordenació detallada del Pla Parcial Sector PAU-11 sud del Pla General d'Ordenació Urbana. [2011/1306]  
El Ple de l'Ajuntament, en sessió celebrada el dia 23 de desembre de 2010, va adoptar, entre altres, l'acord següent:  
Primer. Aprovar la modificació de l'ordenació detallada del Pla Parcial Sector PAU-11 Sud del Pla General Municipal d'Ordenació Urbana d'Orihuela, consistent en subdividir l'àrea de repartiment en dos unitats d'execució i adaptar l'ordenació detallada a la parcel·la vinculada R2-b.  
Segon. Publicar aquest acord en el Butlletí Oficial de la Província d'Alacant.  
Tercer. Notificar aquest acord a Procumasa, SA.  
Quart. Remetre un exemplar del projecte aprovat i certificat d'aquest acord a la Direcció Territorial de Medi Ambient, Aigua, Urbanisme i Habitatge.  
Contra aquest acord, que posa fi a la via administrativa, es podrà interposar recurs contenciós administratiu davant el jutjat d'aquest ordre a Elx o el de la circumscripció del seu domicili, si aquest radicara fora de la província d'Alacant, a elecció seua, en el termini de dos mesos comptadors des de l'endemà de la publicació d'aquest anunci, sense que aquest recurs suspenga l'execució de l'acord. Així mateix, de conformitat amb l'article 116, en relació amb l'article 107, ambdós de la Llei 30/1992, de Règim Jurídic de les Administracions Públiques i del Procediment Administratiu Comú, de 28 de novembre (d'acord amb la Llei 4/1999, de 13 de gener) podrà interposar recurs potestatiu de reposició en el termini d'un mes davant l'òrgan que ha dictat aquest acte, sense perjudici de poder exercitar, si s'escau, qualsevol altre que estime procedent.  
Ordenances  
Edificabilitat, ús i densitat d'habitatges.  
Segons fitxa de planejament i gestió de les unitats d'execució número 1 i 2.  
Normes de volum.  
Unitat d'execució número 1  
  
  
Unitat d'execució número 2  
Orihuela, 2 de febrer de 2011.- El primer tinent alcalde: Antonio Rodríguez Barberá.
Diari Oficial de la Generalitat Valenciana


Sumari del DOGV 6437, del 13-01-2011 (2010/13981)

Informació pública del Pla Parcial del Sector el Salobrar que desenvolupa el pla general.
-----------------------------------------------------------------------------------------

### Dades del document

Número de DOGV
:   6437

Data del DOGV
:   13-01-2011

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13966


Data del document
:   16-12-2010

Organisme emissor
:   Ajuntament del Pinós

Tipus de document
:   Anunci

Descriptors 

:   * Pinós, el
    * administració local
    * pla d'urbanisme

Informació pública del Pla Parcial del Sector el Salobrar que desenvolupa el pla general. [2010/13528]  
Aprovat inicialment mitjançant l'Acord del Ple de data 30 de novembre de 2010, se sotmet a informació pública el pla parcial que afecta el sector el Salobrar que desenvolupa el pla general d'aquest municipi. Durant el termini d'un mes, comptador des de l'endemà de la publicació d'aquest anunci en el Diari Oficial de la Comunitat Valenciana, podrà ser examinat per qualsevol interessat en les dependències municipals perquè es formulen les al·legacions que s'estimen pertinents.  
Quedaran suspeses les llicències en tot l'àmbit del territori objecte del projecte de planejament les noves determinacions de les quals suposen la modificació del règim urbanístic vigent.  
La suspensió de llicències s'extingirà amb l'aprovació definitiva del pla parcial o, en tot en cas, en el termini d'un any.  
Cosa que es publica als efectes de l'article 83.2.a de la Llei 16/2005, de 30 de desembre, de la Generalitat, Urbanística Valenciana.  
El Pinós, 16 de desembre de 2010.- L'alcalde: José María Amorós Carbonell.